钦定古今图书集成/理学汇编/经籍典/第137卷 > 《旄丘二》
## 钦定古今图书集成/理学汇编/经籍典/第137卷 > 《旄丘二》

传曰：衣服容貌者，所以说目也；应对言语者，所以说
耳也；好恶去就者，所以说心也。故君子衣服中，容貌
得，则民之目悦矣；言语逊，应对给，则民之耳悦矣；就
仁去不仁，则民之心悦矣。三者存乎身，虽不在位，谓
之素行。故中心存善，而日新之，则独居而乐，德充而
形。《诗》曰：“何其处也，必有与也。何其久也，必有以也。”